ร้านอาหารตามสั่งในซอยที่รสชาติไม่แพ้ใครไม่งั้นคงไม่เปิดมาได้เป็นสิบปี ร้านเล็กๆที่ส่วนมากมักซื้อกลับไปกินที่บ้าน ราคาก็สบายกระเป๋า
  ตกเย็นเบื่อที่จะออกไปหาอะไรกินไกลๆก็มาร้านนี้ มีทั้งอาหารอีสาน อาหารเหนือก็มี อาหารตามสั่งก็มีให้ทั้งครอบครัวเลือก
  วันนี้สั่งกระเพราหมูกรอบราดข้าว หมูกรอบมันไม่เยอะ ไม่เหนียวกรอบดีแต่เสียดายใส่ถั่วฝักยาวมา รสชาติของผัดกระเพราก็อร่อยมีเค็มมีหวาน
   ข้าวผัดหมู ข้าวผัดธรรมดาๆที่หาร้านผัดออกมาให้อร่อยยาก ร้านนี้สอบผ่าน ข้าวหอมกะทะ เม็ดร่วนไม่แข็ง ข้าวไม่แฉะ ที่ปลื้มอีกอย่างคือน้ำปลาพริกที่ใหม่ พริกสดดีบอกถึงความใส่ใจของร้าน
   ทีเด็ดคือคอหมูย่าง คอหมูนุ่ม ย่างมาได้กำลังดีมันไม่เยอะ น้ำจิ้มออกเปรี้ยวนำแต่ไม่ค่อยหวานอร่อยดี